# Вячеслав Данилов

Вячеслав Влас улы Данилов (30.10.1937, Хуҗа Хәсән, Кайбыч районы, ТАССР) — Татарстан АССРның атказанган икътисадчысы (1985), төбәк тарихын өйрәнүче, туган авылы турында китаплар авторы. 2020 елның 6 октябрендә Хуҗа Хәсән авылында Тау иле керәшен татарлары музеен ачучы.

# Вячеслав Данилов
## Биографиясе

Вячеслав Влас улы Данилов 1937 елның 30 октябрендә ТАССРның Кайбыч районы Хуҗа Хәсән авылында күп балалы керәшен татарлары гаиләсендә 11нче бала булып туган.
1951-1953 елларда Хуҗа Хәсән авылы колхозында эшли. 1953-1957 елларда Тәтеш авыл хуҗалыгы техникумында укый. Совет Армиясеннән кайтканнан соң Казан финанс институтын тәмамлый.
1957 елда Бондюг (хәзерге Менделеевск), 1960-1961 елларда Ширәмәт (хәзерге Нижнекамск) районында, 1963 елда Тәтеш районында эшли.
1964-1985 елларда Апас районы райкомының икенче секретаре булып эшләгән.
1985 елдан Казанда «Татсельхозхимия» берләшмәсе рәисенең урынбасары, аннан соң «Госагропром”ның мәгълүмати үзәге директоры, соңрак «Тасма» берләшмәсе гендиректорының урынбасары — совхоз директоры, Татарстан Республикасы Җир һәм мөлкәт мөнәсәбәтләре министрлыгының Мәскәүдәге вәкиле була.

# Вячеслав Данилов
## Бүләк һәм премияләре

* 1970 елның 22 апрелендә СССР Югары Советы Президиумы исеменнән «В.И.Ленинның тууына 100 ел уңаеннан фидакяр хезмәт өчен» медале белән бүләкләнә;
* 1974 елның 7 гыйнварында СССРның Югары Советы Президиумы Указы нигезендә «Хезмәт батырлыгы өчен» медале белән бүләкләнә.
* 1974 елның 18 гыйнварында Социалистик ярышта 1973 елның нәтиҗәләре нигезендә җиңүче булып «ЦК КПСС, СССР Министрлар Советы, ВЦСПС һәм ВЛКСМ исеменнән истәлекле значок» белән бүләкләнә;
* 1984 елның 1 декабрендә ЦК ВЛКСМ исеменнән «В. И. Ленин исеме белән 60 ел» дигән истәлекле билге белән бүләкләнә;
* 1985 елда Татарстан АССР исеменнән «Татарстанның атказанган хезмәткәре» дип аталган медаль белән бүләкләнә;
* 1997 елның 27 октябрендә Татарстан Президентының Мактау грамотасы белән бүләкләнә;
* 2001 елның гыйнварында Татарстан Президентының Рәхмәт хаты белән бүләкләнә;
* 2005 елның 13 декабрендә «Казанның 1000 еллыгы истәлегенә» медале белән бүләкләнә;
* 2012 елның 30 октябрендә ТР Президенты указы нигезендә «Фидакяр хезмәте өчен» медале белән бүләкләнә;
* 2017 елның 23 октябрендә ТР Президенты указы нигезендә «Татарстан Республикасы алдындагы казанышлары өчен» ордены медале белән бүләкләнә;
* 2017 елның октябрендә ЦК КПРФ исеменнән «Бөек Октябрь революциясенә 100 ел» дип аталган истәлекле медаль һәм Мактау грамотасы белән бүләкләнә;
* 2018 елда «Кызыл Армиягә 100 ел» истәлекле медале белән бүләкләнә;
* 2018 елда «Ленин Комсомолына 100 ел» дип аталган истәлекле орден белән бүләкләнә;
* 2020 елның 13 февралендә Мәскәүдәге «Татар штабы» үзәге исеменнән Рәхмәт хаты белән бүләкләнә.
* 2020 елның октябрендә Бөтендөнья Татар конгрессының «Татар халкы алдында Олы фидакяр хезмәте өчен» медале белән бүләкләнә;
* 2020 елда «Бөек Ватан сугышында җиңүнең 75 еллыгы» дип аталган Россия Федерациясе медале белән бүләкләнә.
* 2021 елның 10 февралендә Татарстан Автономияле Совет Социалистик Республикасы төзелүгә 100 ел медале белән бүләкләнә.

# Вячеслав Данилов
## Хезмәтләре

* Данилов, Вячеслав Власович. Хозесаново - земля моих предков [Текст] = Хуҗа Хәсән - әби-бабайлар нигезе / Вячеслав Данилов. - Казань : Идел-Пресс, 2014. - 452 с., [10] л. ил. : ил., портр.; 24 см.; ISBN 978-5-85247-725-5